GiliGold/VAD_KnessetCorpus huggingface dataset:
אתי בנדלר: הוא אומר בצו: "כאמור בסעיף 59ח", אני לא יודעת על איזה צו מדובר כאן, "רשאים השרים לקבוע כי ימונה משקיף בישיבות דירקטוריון החברה ובוועדותיו, (בפרק זה – המשקיף); המשקיף יהיה עובד המדינה בעל כשירות כשל דירקטור לפי פרק ג'.
אתי בנדלר: (ג) הזמנה לישיבות הדירקטוריון וועדותיו תימסר גם למשקיף והוא יהיה רשאי להשתתף בכל ישיבה של הדירקטוריון וועדותיו.
אתי בנדלר: (ד) זכותו של המשקיף לקבלת מידע מהחברה תהיה כשל דירקטור.
אתי בנדלר: (ה) ראה משקיף כי החברה עומדת לקבל החלטה בניגוד להוראה מהוראות הצו, יודיע על כך בלא דיחוי לחברה ולשרים.
אתי בנדלר: (ו) הודיע המשקיף כאמור בסעיף קטן (ה), לא תהיה החברה רשאית לקבל את ההחלטה במשך עשרה ימים מיום הודעת המשקיף ואם התקבלה לא יהיה לה תוקף.
אתי בנדלר: (ז) הודיעו השרים בתוך עשרת הימים האמורים בסעיף קטן (ו) כי יש בהחלטה כאמור בסעיף קטן (ה) כדי להפר את הוראות הצו, לא תהיה החברה רשאית לקבל את ההחלטה, ואם התקבלה החלטה לא יהיה לה תוקף".
אתי בנדלר: בקיצור, יש איזה שהוא מנגנון, לפי חוק החברות הממשלתיות, שבנסיבות מסוימות שרים רשאים למנות משקיף שיוודא שחברה מסוימת לא עובדת בניגוד להוראות צו שהם הוציאו.
אתי בנדלר: זה מה שמצאתי בעניין משקיף.
אתי בנדלר: יש גם בחוק התקשורת-בזק שידורים משהו.
כרמל שאמה-הכהן: אנחנו מתכוונים למשהו אחר.
כרמל שאמה-הכהן: אני מדבר על משקיף שיהיה לו מעמד של הצבעה בהיעדר- - -
אתי בנדלר: ברגע שיש לו זכות הצבעה הוא לא משקיף.
אודי אדירי: אני חושב, אדוני, שאנחנו מדברים על ממלא מקום שיש לו את הזכות להיות בכל הישיבות, גם אם האדם שהוא ממלא את מקומו נמצא בישיבה.
אתי בנדלר: אז זה לא ממלא מקום, זה חבר נוסף, זה משהו אחר.
כרמל שאמה-הכהן: לא, חבר נוסף מצביע גם אם כל ה-13 נמצאים.
כרמל שאמה-הכהן: אני מדבר על פונקציה של נציג סביבתי שהוא מצביע רק אם מישהו חסר.
אתי בנדלר: רק בהיעדר קוורום, לא אם מישהו חסר.
אודי אדירי: למעשה, אדוני היושב ראש, זה ממלא מקום שאולי המותר היחידי שלו מממלא מקום רגיל שהוא ממלא מקום שמותר לו להיות נוכח בכל הדיונים, גם אם האדם שהוא ממלא את מקומו נמצא.
כרמל שאמה-הכהן: כמו בכנסת, פחות או יותר.
כרמל שאמה-הכהן: כמו בוועדות.
סמדר בת אדם: זאת אומרת שהוא ממלא מקום של אדם ספציפי.
כרמל שאמה-הכהן: לא, ממלא מקום צף.
סמדר בת אדם: אז מה שאתה אומר זה שתהיה לו תמיד זכות הצבעה, כי אם 13 אנשים, תמיד יהיה אחד חסר.
סמדר בת אדם: בואו נהיה מציאותיים.
כרמל שאמה-הכהן: לא, אני אומר שנניח בהכרעות קרדינליות יבואו כולם, לפי החשיבות.
כרמל שאמה-הכהן: אם לא חשוב, אז- - -
סמדר בת אדם: לא, גם בהכרעות קרדינליות אחד חולה ואחד בחוץ לארץ, זו המציאות של החיים.
סמדר בת אדם: אנחנו מקיימים דיונים פעם בחודש ולצערי, אני נאלצת לומר, בעת האחרונה אחד האנשים חלה מאוד ולא יכול לבוא ותמיד יש אחד- - - מה שאתה מציע פה, בואו נהיה- - -
קריאה: הוא ייכנס מהחלון.
כרמל שאמה-הכהן: לא, אל"ף, זה לא חלון, בי"ת, זה מבוסס על הסכמה עם השר שדיבר איתי בטלפון.
כרמל שאמה-הכהן: לפחות זה שאת התכוונת אליו.
סמדר בת אדם: השר שאני התכוונתי אליו התכוון למשקיף שאין לו זכות הצבעה.
כרמל שאמה-הכהן: זה לא חכמה לסכם משהו ולהגיד אחרי זה שהובן משהו אחר.
כרמל שאמה-הכהן: מאחר שאני הייתי בסיכום ישיר מול השר, הייתה לנו מחלוקת אחת כי יצא לנו לדבר כמה פעמים על זה במהלך השנה האחרונה, אני הבנתי שמדובר על שניים, הוא הבין שמדובר על אחד, ועל זה התווכחנו, אבל לגבי העניין, אני הסברתי לו בדיוק את המנגנון.
כרמל שאמה-הכהן: כבר דיברנו על שניים, שאחד יהיה משקיף צף של נציגי האוצר והשני יהיה משקיף צף של האחרים, אבל הוא בשיחת מזנון אחרי זה אמר לי שהוא הבין שמדובר בנציג אחד, אבל בוודאות, כי אני זה שהצגתי לו את הרעיון, המחלוקת היחידה שנשארה בינינו זה אם זה אחד או שניים.
קריאה: שתלך להתייעצות, לדבר איתו?
כרמל שאמה-הכהן: לא צריך, ממילא לא נראה לי שנספיק לסיים את זה.
כרמל שאמה-הכהן: יש כמה סעיפים.
אודי אדירי: אין פה הרבה, התיקון הוא תיקון מאוד פשוט, יש לו אחרי זה כמה כללים למינוי, אבל התיקון הוא תיקון מאוד פשוט.
כרמל שאמה-הכהן: כן, נכנסנו ל- - -
אודי אדירי: אם הרעיון של ממלא מקום הוא רעיון שסוכם עם שר התשתיות, מבחינתנו הרעיון הזה הוא בסדר.
אתי בנדלר: ומי ממנה את ממלא המקום?
סמדר בת אדם: את כולם ממנה רק השר, זה דבר ברור.
אתי בנדלר: השאלה אם ממנה השר על פי הצעת השר להגנת הסביבה או ש- - -?
כרמל שאמה-הכהן: הייתה אי הסכמה, כי לא דנו בזה, רק בשעות האחרונות הוא דיבר איתי על זה, לגבי מי הממנה.
כרמל שאמה-הכהן: אני חשבתי שכמו בחוק התכנון והבנייה, שבו כל שר שולח את הנציג שלו לוועדה, הוא טען שהוא "הבעלים" של הוועדה, הוא רוצה למנות את כולם, לאשר את המינוי של כולם על פי הצעות שיוצעו לו כמובן.
כרמל שאמה-הכהן: מאחר שראיתי שהוא צדק, זה הנוסח שמצוי בסעיף 1, בזה מתייתרת גם המחלוקת הזו, הוא זה שימנה, זה יוצע לו על ידי המשרד להגנת הסביבה.
כרמל שאמה-הכהן: השאלה אם יש עוד מחלוקות בחוק?
אודי אדירי: אין עוד כלום בחוק, אדוני היושב ראש.
כרמל שאמה-הכהן: אפשר להקריא ולהצביע?
אודי אדירי: כל מה שיש בחוק מעבר לזה, זה- - -
אתי בנדלר: אבל יש עוד כמה הערות.
סמדר בת אדם: אני רוצה בכל זאת לוודא שאתם מיושרים ביניכם.
כרמל שאמה-הכהן: דקה זה לא בעיה, רק זה לא ישתנה, כי סיכמנו את זה.
כרמל שאמה-הכהן: אם לא הייתי מסכם את זה, לא הייתי אומר לך.
כרמל שאמה-הכהן: אבל אין בעיה, אם אתם רוצים להיות רגועים, אתם- - - לא נגמור את זה בתוך דקה, זה בטוח.
אתי בנדלר: אם כבר מדברים, לפני שמתחילים את הקריאה, אני רוצה להפנות את תשומת הלב שלא רוצה לתקן את סעיף 3(ה) לחוק העיקרי שאומר ש-5 מחברי המועצה יהיו מניין חוקי בישיבותיה.
אתי בנדלר: היום, בהתאם לחוק, יש 9 חברים ולכן 5 מחברי המועצה זה קוורום, השאלה אם אין מקום לתקן את זה.
כרמל שאמה-הכהן: 7, ברור.
סמדר בת אדם: כן, כולנו מסכימים.
כרמל שאמה-הכהן: לא לכל דבר פה צריך הסכמה, צריך היגיון.
כרמל שאמה-הכהן: זה יתוקן ל-7.
כרמל שאמה-הכהן: סמדר, כמה נשים יש במועצה הזו?
קריאה: זה נבדק על ידי ועדת שפניץ.
אורן תמיר: אדוני היושב ראש, אני רק אגיד בקצרה את העמדה.
אורן תמיר: למשרד המשפטים כמובן אין עמדה לכאן או לכאן, על השאלה אם צריך להיות נציג של המשרד להגנת הסביבה אם לאו, לנו יש נימוק מאוד פורמלי לאיך צריכה להיות ההצבעה הזאת בעינינו, והוא שיש החלטת ממשלה בהקשר הזה.
אורן תמיר: החלטת הממשלה זה הפורום שבו מכריעים במחלוקות בין משרדי הממשלה, בין הגורמים השונים.
אורן תמיר: החלטת הממשלה הזו נותנת ביטוי ספציפי מאוד למי הם הגורמים שצריכים להיות מיוצגים במועצה באופן פרטני של משרדי הממשלה, והיא מדברת על משרד התשתיות הלאומיות, היום משרד האנרגיה והמים, ומשרד האוצר, וככל שיש מחלוקות בין המשרדים הללו, הן צריכות להישמע ולהיפתר בפורום הממשלתי.
אורן תמיר: מאחר שלא כך נעשה, ויש דחיפות וצורך ותכלית ראויה מאחורי הצעת החוק הזו- - -
כרמל שאמה-הכהן: אל"ף, כל משרד יכול להגיש הסתייגות, במליאה יכריעו על זה- - -
אודי אדירי: אדוני היושב ראש, אנחנו בסופו של דבר כמשרד אוצר העברנו החלטה בממשלה ואז עשינו כברת דרך מול משרד התשתיות, על מנת שההצעה הזו, למרות שהיא עברה בממשלה בצורה מאוד ספציפית, תהיה יותר נוחה למשרד.
אודי אדירי: אני חושב בצורה שלא צריכה לפתוח פתח לאף אחד אחר, אני חושב שאם מישהו היה רוצה להחזיר את זה לממשלה, שנה וחצי הנוסח הזה מונח כאן, יכול היה להחזיר את זה לממשלה.
אודי אדירי: כנראה שאף אחד לא רצה.
אודי אדירי: מה שאני חושב, מבחינתנו יש את הנוסח המקורי, הוא נוסח שיהיה יותר נוח למשרד התשתיות, הצעת פה הצעת פשרה, היא מקובלת עלינו, אם אפשר עם קצת גמישות, אם לא, נחזור לנוסח המקורי, בוואריאציה כזאת או אחרת, ונצביע עליו.
אודי אדירי: אני חושב שלגרור את זה יותר משנה וחצי, בסופו של דבר הדברים מאבדים את הרלוונטיות.
כרמל שאמה-הכהן: אני לא חושב שב-20 דקות אפשר- - -
אודי אדירי: אז אפשר לחזור לנוסח המקורי.
אודי אדירי: יש פה נוסח שהגישה הממשלה, אני לא מבין את ה- - -
אתי בנדלר: למרות שאני מוכנה בקשר אליו, עם ההערות, אבל יש הערות שצריכים ל- - -
אודי אדירי: סמדר, אני באמת לא מבין את זה.
אודי אדירי: אם סוכם איתכם, אני לא יכול ככה להתנהל שנה וחצי- - -
סמדר בת אדם: אודי, אל תבוא אלינו בטענות.
סמדר בת אדם: אתה שמעת את נציג משרד המשפטים, יש פה בכל זאת החלטה של ממשלה לגבי איזה משרדים צריכים להיות מעורבים.
אודי אדירי: לכן צריכים הסכמה.
סמדר בת אדם: בסדר, אז אפשר לחזור לממשלה.
אודי אדירי: לכן ניסו לגבש פה הסכמה, על הנוסח המקורי לא צריך לחזור לממשלה.
אודי אדירי: על מנת שיהיה לכם יותר נוח עם ההחלטה, השרים סיכמו, חרגנו מהנוסח המקורי, הדבר הזה יצר מצוקה- - -
כרמל שאמה-הכהן: הממשלה גם לא מסתדרת, כל שר יכול להגיש הסתייגות- - -
אודי אדירי: סמדר, אני חושב שהמחויבות היא כן לנסות, לאור- - -
סמדר בת אדם: שנה וחצי- - -
אודי אדירי: כשהיה פה שנה וחצי, אף אחד לא רצה להחזיר את זה לממשלה, אנחנו באנו עם הצעת חוק, משרד התשתיות ביקש טיפה לשנות את הנוסח, אנחנו הסכמנו, זה פתח פֶּתַח לאחרים לטעון טענות, זה בסדר, אני חושב שיש כאן מחויבות לכולם לנסות, לנסות להתגמש- - -
קריאה: אז יבואו עוד משרדים- - -
אודי אדירי: לא יבואו עוד משרדים, היום ההצבעה הזאת נגמרת.
אודי אדירי: זה נמשך שנה וחצי, אני חושב שזו הגמישות, סמדר, שמצופה.
אודי אדירי: אם זה לא יעלה היום, להערכתי זה לא יעלה- - -
סמדר בת אדם: אין לי מה להוסיף מעבר למה שאמר לך השר.
סמדר בת אדם: אני רק מייצגת פה אותו.
אודי אדירי: אף משרד אחר לא גילה עניין.
אודי אדירי: ההצבעה הזאת יכולה להיגמר היום.
אודי אדירי: זה עלה לפני שנה וחצי, זה חשוב לשר האוצר, אנחנו ביקשנו את הדיון הזה מספר פעמים.
אודי אדירי: הבנו שגובשה פשרה, בסדר, גם אם היא לא מדויקת, אפשר לגלות מעט גמישות בשביל לנסות לעשות את זה.
אתי בנדלר: אז אני מציעה שבאמת תתגלה גמישות, בהתאם לבקשתו.
קריאה: במקום שיהיה נציג, אחד- - -
אודי אדירי: מה שאתה אומר זה באמת מאוד הגון, כי מה שהוחלט בממשלה, אתם יודעים מה הוחלט?
אודי אדירי: שניים מכל הנציגים של האוצר ו- - - בסדר, אנחנו מוכנים שממלא המקום יהיה אחד על חשבוננו, אין לנו שום בעיה עם זה.
אודי אדירי: שיהיה ממלא מקום אחד צף, נציג אוצר, אנחנו מוכנים לזה, אם לא נגיע לדיון, שיהיה נציג הגנת הסביבה במקומנו, לכבוד הוא לנו, נציגי האוצר הם האחרונים שמגיעים לדיונים, כולם יודעים, אז זה בסדר, ואחד במקום נציגי משרד התשתיות.
אודי אדירי: זה נראה לי סביר והגון.
סמדר בת אדם: מדובר פה על אחד.
אודי אדירי: אחד במקום תשתיות, אחד במקום אוצר.
סמדר בת אדם: מדובר על אחד, אז אתה רוצה לעשות את זה שניים?
אודי אדירי: הבנתי שהייתה מחלוקת אם אחד או שניים.
סמדר בת אדם: לא, המחלוקת היא האם יש לו זכות הצבעה או לא.
סמדר בת אדם: אודי, אתה לא מרוכז.
אודי אדירי: אני גם מוכן שיהיה במקום נציג משרד האוצר, אני רק לא יודע, זה מצמצם להם את המקום, אבל אני מוכן גם שיהיה במקום משרד האוצר, גם שאחד יהיה על חשבוננו.
אודי אדירי: אני באמת חושב שזה המקום שאחרי שנה וחצי שאנחנו מתכתשים פה בוועדה על החלטת ממשלה ברורה- - -
כרמל שאמה-הכהן: מה זה שאחד יהיה?
כרמל שאמה-הכהן: שיהיה רק נציג אוצר אחד?
אודי אדירי: לא, שהנציג הצף יהיה על חשבון נציג אוצר.
אודי אדירי: גם לזה אנחנו מוכנים, בלי תשתיות.
אודי אדירי: אני חושב שאחרי שנה וחצי שאנחנו הולכים במעגל סביב הדבר הזה, הגיע הזמן לסיים את זה.
סמדר בת אדם: אם יש מקום לגמישות, מדוע בעיניך אין מקום לגמישות שיהיה משקיף?
סמדר בת אדם: כפי שיש משקיף, הוא ער, הוא מקבל את כל ה- - - איך פתאום אנחנו- - -
אודי אדירי: לא, כי זה מה ששמעתי שסוכם.
סמדר בת אדם: לא, זה לדעה אחת סוכם, שני אנשים מדברים ויש שלוש דעות.
סמדר בת אדם: מה לעשות, כל אחד נותן פרשנות אחרת.
סמדר בת אדם: הבין השר ש- - -
אודי אדירי: ביקשו גמישות מאיתנו בהצעה הממשלתית, ששר האוצר ימנה ביחד עם השר- - -
סמדר בת אדם: אודי, אתה לא רוצה שנחזור למה שהיה בשישינסקי- - -
אודי אדירי: לא, סמדר, סיכמנו על פשרה.
סמדר בת אדם: ואתה יודע שזה היה מביא לפיצוץ בתוך הממשלה.
אודי אדירי: זה אושר בממשלה, סמדר.
סמדר בת אדם: זה היה מביא לפיצוץ גם יום אחרי זה.
אודי אדירי: בסדר, הסכמנו שהשר ימנה, אני חושב שקצת גמישות- - - אם הוויכוח הוא אם זה שני משקיפים או אחד, אנחנו מוכנים שאחד יהיה על חשבוננו.
אודי אדירי: לא אכפת לנו שיהיה רק אחד ושיהיה על חשבוננו.
אודי אדירי: גם בסדר.
אודי אדירי: לי לא אכפת שיהיה ממלא מקום מטעם משרד התשתיות, שכשלא מגיע נציג אוצר הוא יכול להצביע במקומו.
סמדר בת אדם: אבל אם זה רק כאשר הנציגים שלכם אינם.
אודי אדירי: אני יכול להתפשר על מה ששלי, אבל אני חושב שאחרי שנה וחצי פה- - -
כרמל שאמה-הכהן: חברים, אין זמן לזה.
כרמל שאמה-הכהן: זה לא רק הצבעה והכרעה.
כרמל שאמה-הכהן: אם זה היה הצבעה והכרעה, הייתי- - -
אודי אדירי: זה הצבעה והכרעה, זה קצר.
כרמל שאמה-הכהן: תקשיב טוב, אני אומר לך שלא.
כרמל שאמה-הכהן: אני שאלתי גם את היועצת המשפטית, אחרת הייתי מכריע עכשיו, תאמין לי.
אודי אדירי: אדוני היושב ראש, בהצעת החוק הזאת יש פסקה אחת ולאחריה יש מספר משפטים שהם סייגים למינוי, על פי בקשת היועצת המשפטית, תואמו עמה, עם בקשות שלה כולן, הכנסנו אותן אחת לאחת- - -
כרמל שאמה-הכהן: אנחנו נקבע דיון.
נטע דרורי: אנחנו מסכימים לכל התוספות בעניין המינוי.
אודי אדירי: הסכמנו לכל התוספות שביקשו, בסך הכול יש כאן פסקה אחת ש- - -
נטע דרורי: שהיא במחלוקת.
אודי אדירי: אחרי היום, אני לא חושב שזה יתקבל במועד אחר.
כרמל שאמה-הכהן: יתקבל במועד אחר, אל תדאג.
כרמל שאמה-הכהן: אנחנו שמנו את זה בלי שביקשתם.
כרמל שאמה-הכהן: לא שמת לב.
אודי אדירי: אני יודע.
אודי אדירי: אנחנו ביקשנו לפני תקופה.
אודי אדירי: אבל מדוע, אדוני היושב ראש, לא ללכת עם ההצעה שלנו?
כרמל שאמה-הכהן: כי אני אומר לך שאני ממהר, מחכים לי אנשים.
אודי אדירי: אבל אני הצעתי הצעה, משקיף שיהיה במקום נציג שלנו.
כרמל שאמה-הכהן: על סדר-היום: תקנות הגנת הצרכן (הצגת מחירי שירותים), התשע"א-2011 – תקנות המחליפות צווי פיקוח.
חנה וינשטוק  טירי: התקנות האלה הן די טכניות.
חנה וינשטוק  טירי: המון צווי פיקוח עודכנו מכוח חוק הפיקוח על מצרכים ושירותים, ונכון, יש הן דרישה מצד הכנסת והן הליך שתלוי בבג"ץ, לבטל את כל צווי הפיקוח מאחר שמדובר בחקיקה לשעת חירום ואין מקום לאותם צווי פיקוח - מה שלא צריך, לא צריך ומבטלים, ומה שיש לגביו הוראות חשובות, מחפשים אכסניה אחרת.
חנה וינשטוק  טירי: בכל מה שעשינו, לא עשינו שום דבר מהותי.
חנה וינשטוק  טירי: הוראות שהיו חשובות לנו, פשוט העברנו לאכסניה מכוח חוק הגנת הצרכן.
חנה וינשטוק  טירי: ישנם כמה צווי פיקוח שאנחנו רוצים לבטל.
חנה וינשטוק  טירי: למשל, צו הפיקוח בנוגע לבתי אוכל, צו הפיקוח בנוגע למספרות, צו הפיקוח בנוגע למכבסות, ולגבי בתי עינוג – זה לא צו בסמכות שר התמ"ת אלא בסמכות שר הפנים, אבל יש שם הוראה שנוגעת להצגת מחירי שירותים.
חנה וינשטוק  טירי: באותם צווים, ההוראות החשובות שהיינו רוצים לשמר זה באמת ההוראות בנוגע לחובת הצגת מחירי שירותים.
חנה וינשטוק  טירי: סעיף 17א לחוק הגנת הצרכן קובע את ההוראה הכללית לגבי הצגת מחירים.
חנה וינשטוק  טירי: הוא מדבר על הצגת מחירים לגבי טובין, והוא אומר שיש חובה להציג מחירים על גבי טובין.
חנה וינשטוק  טירי: לגבי הצגת מחירי שירותים, להבדיל מטובין – היום אין חובה כללית להציג את המחיר של שירותים.
חנה וינשטוק  טירי: אין חובה כללית, כמו שיש חובה להציג על גבי מוצרים, אלא יש סעיף מסמיך לשר, סעיף 17ג רבתי: "השר רשאי לקבוע שכל עוסק שעסקו או חלק מעסקו הוא עשיית שירותים בתחום שקבע, יציג במקום עסקו את המחיר הכולל הנדרש בעד מתן השירות או עשייתו; הצגת המחיר הכולל תהיה רק במטבע ישראלי במקום הנראה לעין ובספרות ברורות וקריאות.
חנה וינשטוק  טירי: " מה שעשינו בתקנות האלה, קבענו תקנות, לקחנו את ההוראות מאותם צווים ואמרנו שתהיה חובה מכוח תקנות הגנת הצרכן להציג את המחירים של אותם שירותים – של שירותי מספרה, שירות בבתי אוכל, שירות מכבסה ושירות עינוג, כשאני יכולה להתייחס מהו שירות עינוג, זה מוגדר בחוק רישוי עסקים.
חנה וינשטוק  טירי: עינוג ציבורי זה הצגות תיאטרון או קולנוע, קונצרט, דיסקוטק, מופעי מחול.
חנה וינשטוק  טירי: לא יצרנו נורמה חדשה.
חנה וינשטוק  טירי: אנחנו פשוט מעבירים נורמה ממקום חקיקה מסוים שרוצים לבטל אותו למקום חקיקה חדש.
כרמל שאמה-הכהן: אנחנו משתוקקים לשמוע את ההקראה.
חנה וינשטוק  טירי: "תקנות הגנת הצרכן (הצגת מחירי שירותים), התשע"ב-2012" – צריך לתקן את התאריך.
חנה וינשטוק  טירי: "בתוקף סמכותי לפי סעיפים 17ג ו-37 לחוק הגנת הצרכן, בהתייעצות עם הממונה על הגנת הצרכן והסחר ההוגן, ובאישור ועדת הכלכלה של הכנסת, לפי חוק יסוד: הכנסת, אני מתקין תקנות אלה: הגדרות 1.
חנה וינשטוק  טירי: בתקנות אלה – "בית אוכל" – כל מקום שבו מסופק בתמורה אוכל או משקה באותו מקום, למעט אולם אירועים; "שירות בבית אוכל" – מכירה או הגשה של אוכל ומשקה; "שירות מספרה" – טיפול בשערות וכל שירות אחר הניתן במספרה; "שירות מכבסה" – לרבות כביסה, ניקוי, ניקוי כימי, גיהוץ וצביעה של כבסים; "עינוג" – עינוג ציבורי, כהגדרתו בסעיף 3(ב) לחוק רישוי עסקים, התשכ"ח-1968.
חנה וינשטוק  טירי: "
כרמל שאמה-הכהן: האם יש למישהו הערות לסעיף 1, סעיף ההגדרות?
חנה וינשטוק  טירי: "הצגת מחירי שירותים 2.
חנה וינשטוק  טירי: (א) בעל עסק, שעסקו או חלק מעסקו הוא עשיית שירותים כמפורט להלן, יציג במקום עסקו את המחיר הכולל הנדרש בעד מתן השירות או עשייתו: (א) שירות מספרה; (ב) שירות בבית אוכל; (ג) שירות מכבסה; (ד) עינוג.
חנה וינשטוק  טירי: (ב) הצגת המחיר הכולל תהיה רק במטבע ישראלי, במקום הנראה לעין ובספרות ברורות וקריאות.
אתי בנדלר: יש לי שתי הערות קטנות, אדוני, לתקנה 2 המוצעת.
אתי בנדלר: קודם כול, כתוב: "יציג במקום עסקו את המחיר הכולל הנדרש בעד מתן השירות או בעד עשייתו".
אתי בנדלר: השירות – עלול מאן דהו להבין שהוא שירות כולל, ואני מציעה שיהיה כתוב: בעד כל שירות שהוא נותן או בעד עשייתו, משום שלמשל במספרה נותנים סוגים שונים של שירותים, כך במכבסה וכך גם כמובן בבית אוכל.
אתי בנדלר: זוהי ההערה הראשונה.
אתי בנדלר: הערה שנייה היא יותר שאלה שאני מבקשת התייחסות אליה.
אתי בנדלר: הצגת המחיר הכולל תהיה רק במטבע ישראלי, וגומר.
אתי בנדלר: כידוע, בהתאם לתקנות שירותי תיירות יש אפשרות במקרים מסוימים להציג מחירים בדולרים.
חנה וינשטוק  טירי: רק בבתי-מלון.
אתי בנדלר: בבתי-מלון.
אתי בנדלר: זה קצת מתנגש כאן.
חנה וינשטוק  טירי: זה רק לגבי שירות בבתי אוכל.
אתי בנדלר: לא, זה מחיר לינה לתייר ושירותים נלווים בבתי-מלון המיועדים לתיירים שלנים באותו בית-מלון.
חנה וינשטוק  טירי: כן, אבל שם זאת הוראה ספציפית רק לגבי שירותים שניתנים בבית-מלון.
חנה וינשטוק  טירי: אני לא חושבת שתהיה סתירה כי זוהי הסדרה ספציפית באותו מדרג נורמטיבי.
חנה וינשטוק  טירי: אני חושבת שזה יכול לדור זה בצד זה, וזה לא יוצר איזשהו קושי.
אתי בנדלר: את לא חושבת שמישהו יגיד שזוהי הוראה מאוחרת להוראה הקודמת?
חנה וינשטוק  טירי: לא, כי זאת תקנה ממש ספציפית.
חנה וינשטוק  טירי: זוהי תקנה שמדברת על כללים להצגת מחירים – שירותי מלון לתייר, שניתנים לתייר.
חנה וינשטוק  טירי: זה מאוד מאוד ספציפי, אני לא חושבת שיכולים לומר שהתקנות האלה גוברות.
אתי בנדלר: כי אלה שירותים שניתנים גם לתייר בבית-מלון.
חנה וינשטוק  טירי: נכון, אבל שוב – מאחר שמדובר בהוראה ספציפית, אזי היא גוברת.
אתי בנדלר: לחלק הראשון יש לך התנגדות?
חנה וינשטוק  טירי: לא.
אתי בנדלר: יהיה כתוב: בעד כל שירות שהוא נותן או בעד עשייתו.
נילי כהן: יש לי הערה בעניין הזה.
נילי כהן: נילי כהן, משרד התרבות.
נילי כהן: לגבי "עשייתו" – אם אנחנו מדברים על הצגות תיאטרון, מחול או מה שאת הקראת, "עשייתו" בלכסיקון של התרבות זה היצירה עצמה.
נילי כהן: לכן קיימת שאלה, תבהירי מה זה "עשייתו".
נילי כהן: אם מפרסמים הצגת תיאטרון, מדובר בשירות, בהצגתה בפני הציבור, אבל "עשייתו" היא כבר לא בשליטה של תיאטרון מארח.
נילי כהן: למשל, תיאטרון ירושלים מארח אבל מי שעשה את המוצר, את ההצגה, יכול להיות כל תיאטרון אחר.
נילי כהן: כאן צריכים לדייק יותר לגבי המילה "עשייתו", אולי למצוא טרמינולוגיה אחרת.
חנה וינשטוק  טירי: המילה "עשייתו" לקוחה מהחוק המסמיך, אבל אני חושבת שהכוונה היתה לעשיית השירות, להצגת המופע בעצם.
חנה וינשטוק  טירי: אני מבינה את ההערה שלך.
נילי כהן: למה הכוונה הצגת המופע?
נילי כהן: המופע עולה על הבמה.
שלמה קלדרון: אולי "הפקתו"?
נילי כהן: הפקתו, זה על-ידי התיאטרון.
נילי כהן: נניח תיאטרון הבימה מפיק הצגה, ותיאטרון ירושלים קונה את ההצגה ומציג אותה.
לאה ורון: החובה מוטלת על בעל העסק, זה מה שכתוב.
נילי כהן: בעל העסק במקרה הזה הוא תיאטרון ירושלים או תיאטרון הבימה?
נילי כהן: ירושלים.
לאה ורון: ברור, אז הוא זה שמחויב להציג את המחירים.
נילי כהן: כן, אבל יש כאן קצת בעיה.
לאה ורון: "או עשייתו".
חנה וינשטוק  טירי: העניין הוא שלקחנו את זה מהחוק המסמיך.
קריאה: ו/או עשייתו.
נילי כהן: ו/או – אולי זה פותר את הבעיה.
אתי בנדלר: זה אולי פותר את הבעיה אבל לא משתמשים בזה בחקיקה.
חנה וינשטוק  טירי: אבל יש "או".
אתי בנדלר: כתוב: "או בעד עשייתו".
לאה ורון: וזה מספיק.
אתי בנדלר: לא בטוחה שזה פותר את הבעיה.
אתי בנדלר: אני רוצה להביא לתשומת-הלב שהצווים שמבטלים אותם עכשיו, מטילים הרבה יותר חובות מעבר להצגת המחיר, זאת אומרת שביטול הצווים האלה בעצם פוטר בעלי עסקים רבים מחובות שונות הקיימות היום, שאולי לא נאכפות, אבל אתן דוגמה לגבי בתי עינוג.
אתי בנדלר: אני לא מכירה איפה מציגים היום את המחירים.
אתי בנדלר: אם את מדברת על תיאטרון ירושלים, אני מרבה לבקר שם, מעולם לא ראיתי על לוח המודעות מחירי כרטיסים.
אתי בנדלר: אבל מעבר לזה, בהתאם לצווים הקיימים היום, הם צריכים לפרסם למשל גם את מבנה האולם, גם בבתי קולנוע, כדי שכאשר אדם רוכש כרטיס הוא יראה איפה הוא ממוקם.
אתי בנדלר: לא ממלאים את זה בפועל, אף אחד לא אוכף את זה.
נילי כהן: את זה יש בפרסומים השונים.
אתי בנדלר: אם את נכנסת לאינטרנט, אז יש את זה.
נילי כהן: תיאטרון ירושלים מפרסם חוברת עם המחירים, ובאינטרנט יש - - -
אתי בנדלר: על כל פנים, זאת השאלה – האם זה ברור שאדוני מוותר על חובות שונות שנקבעו, שקיימות היום בדין.
כרמל שאמה-הכהן: יש לנו בעיה עם זה?
חנה וינשטוק  טירי: אני רוצה להתייחס.
חנה וינשטוק  טירי: אנחנו חייבים היום לבטל את צווי הפיקוח, זוהי הוראה גם של הכנסת.
חנה וינשטוק  טירי: לגבי הצו הזה של בתי עינוג, קודם כול הוא צו באחריות שר הפנים, לא שר התמ"ת.
חנה וינשטוק  טירי: אנחנו באנו ואמרנו להם – אל תבטלו את הצו עד שאנחנו נסדיר את העניין של הצגת מחירים.
חנה וינשטוק  טירי: צריך להבין שלא לכל הוראה יש אכסניה, אין מה לעשות.
חנה וינשטוק  טירי: אם החוק, יש לו סעיף מסמיך, אזי אפשר לעשות.
חנה וינשטוק  טירי: לא כל הוראה, אנחנו יכולים למצוא לה אכסניה מתאימה.
חנה וינשטוק  טירי: לגבי יתר ההוראות בצו של שר הפנים, אני באמת לא יודעת לומר אם יש בדעתם כן לעגן איפשהו חלק מההוראות, אבל בכל מקרה, לגבי מספרות, בתי אוכל ושירותי מכבסה – יש שם כמה דברים מאוד ארכאיים שלא קיימים היום, ויש דברים שאין לנו אפשרות לקבוע אותם מכוח חוק הגנת הצרכן.
כרמל שאמה-הכהן: האם יש נוסח להצבעה?
אתי בנדלר: זה הנוסח שהוצע לוועדה, בשינוי אחד, כפי שקראתי ברישה של תקנה 2(א).
אתי בנדלר: במקום "הנדרש בעד מתן השירות או עשייתו" יבוא: "בעד כל שירות שהוא נותן או בעד עשייתו".
כרמל שאמה-הכהן: על סדר-היום: תקנות הגנת הצרכן (גילוי פרט מהותי לגבי יהלומים, אבני חן ופנינים) (תיקון), התשע"א-2011 – תקנות המחליפות צווי פיקוח.
כרמל שאמה-הכהן: בבקשה, הממשלה.
חנה וינשטוק  טירי: הצו המדובר הוא צו בדבר הצגת סימני אימות זהב.
חנה וינשטוק  טירי: עקב תקלה, הצו הזה כבר בוטל אבל אנחנו רוצים לשמר את ההוראות האלה ולקבוע אותן מכאן ואילך.
חנה וינשטוק  טירי: מה שהצו הזה אומר הוא שבעל עסק שמוכר מוצר זהב, יציב במקום העסק שלו שלט של מכון התקנים שמדבר על דרגת הטוהר – אם אתם מכירים, זהו השלט שאתם רואים אותו בחנויות.
חנה וינשטוק  טירי: על-פי הוראת התקנים (בדיקת מוצרי זהב), יש חובה שכל מוצר זהב ממשקל מסוים חייבים להעביר למכון התקנים, ומכון התקנים צריך לבדוק את המשקל שלו ולהטביע עליו את דרגת הטוהר.
חנה וינשטוק  טירי: זה לגבי הוראה שהיא בהוראת התקנים (בדיקת מוצרי זהב).
חנה וינשטוק  טירי: צו הפיקוח אומר שכל בית עסק שמוכר, צריך לשים את השלט – ולא רק לשים את השלט אלא גם לספק לצרכן זכוכית מגדלת כדי שיוכל להבין את הסימון שיש על גבי התכשיט.
חנה וינשטוק  טירי: אנחנו התלבטנו הרבה מהי האכסניה הנכונה להוראה כזאת - לא רצינו כמובן לוותר עליה – והגענו למסקנה שנכון לעשות את זה מכוח סעיף 4, שמדבר על חובת גילוי.
חנה וינשטוק  טירי: יש לנו תקנות שמדברות על גילוי פרט מהותי לגבי יהלומים, אבני חן ופנינים, וחשבנו שנכון לעשות תיקון לאותן תקנות ולהוסיף גם גילוי פרט מהותי לגבי מוצרי זהב, לקבוע שהגילוי המהותי לגבי מוצרי זהב זה שכל בית עסק יציב שלט במקום העסק שלו עם השלט של מכון התקנים שמראה מהם הסימונים הנכונים של דרגות הטוהר של מוצרי הזהב.
אתי בנדלר: אתם תתחילו לאכוף את זה?
חנה וינשטוק  טירי: אנחנו אוכפים את זה היום.
חנה וינשטוק  טירי: דווקא זוהי הוראה שאנחנו אוכפים.
אתי בנדלר: אתמול, כשהתכוננתי לתקנות האלה, בדקנו בסביבה הקרובה – כמובן בדיקה אקראית לגמרי – למי יש מוצר זהב שהוא קנה לאחרונה, שהוא גם מסומן.
אתי בנדלר: לא מצאנו אף לא אחד.
חנה וינשטוק  טירי: לא, מוצר הזהב חייב להיות מסומן בדרגת טוהר.
חנה וינשטוק  טירי: זו הוראה מכוח חוק התקנים.
אתי בנדלר: חייב, אבל לא מסומן.
חנה וינשטוק  טירי: זו הוראה מכוח חוק התקנים, זה אפילו לא מכוח חוק הגנת הצרכן.
לאה ורון: בתוך המוצר מופיע כמה קראט, זה ברור.
אתי בנדלר: צריך להיות.
לאה ורון: יש מישהו שקונה מוצר זהב בלי הסימון?
אתי בנדלר: כן, אתמול בדקנו.
חנה וינשטוק  טירי: עורכת-דין בנדלר, יש גם תקן רשמי למוצרי זהב.
חנה וינשטוק  טירי: אני חייבת לומר – זה תקן רשמי שהוא חוק במדינת ישראל, שמחייב את הסימון הזה.
אתי בנדלר: אוקיי, אז אם תאכפו עכשיו את השילוט אולי זה יעזור לעורר את תשומת-לב הצרכנים.
חנה וינשטוק  טירי: את השילוט תמיד אכפנו.
חנה וינשטוק  טירי: היתה תקלה, היו כמה חודשים שפשוט הצו הזה בוטל.
חנה וינשטוק  טירי: כעיקרון, היום אנחנו לא מבצעים אכיפה אבל אנחנו רוצים שהתקנות האלה יאושרו כדי שנוכל לחזור לאכיפה כפי שעשינו קודם.
חנה וינשטוק  טירי: כפי שאמרתי, אנחנו רוצים לעשות את זה כתיקון לתקנות קיימות, שמדברות על חובת גילוי לגבי יהלומים, אבני חן ופנינים, לאחד את הכול – זה יהיה גילוי פרט מהותי לגבי יהלומים, אבני חן, פנינים ומוצרי זהב.
שלמה קלדרון: איך אכפתם את זה?
חנה וינשטוק  טירי: אכפנו את זה עם מבקרים בשטח – מבקרים, הן של הממונה על התקינה והן של סחר הוגן.
שלמה קלדרון: כמה אנשים מסתובבים?
חנה וינשטוק  טירי: אני לא יכולה לתת לך את המידע הזה.
חנה וינשטוק  טירי: זה מידע שהייתי צריכה לבוא עם סטטיסטיקות וכדומה, אין לי את המידע כרגע בדיון.
שלמה קלדרון: יש מחלקה מיוחדת?
חנה וינשטוק  טירי: אתה יכול להפנות את השאלה הזאת למשרד התמ"ת, ואני סמוכה ובטוחה שיידעו לענות לך כי אני אומרת את זה באחריות - על הנושא הזה היתה אכיפה, ואכיפה יפה מאוד.
שלמה קלדרון: לא שמענו.
חנה וינשטוק  טירי: אני לא יודעת, אדוני, את מי אתה מייצג.
שלמה קלדרון: מייצג אזרח במדינת ישראל, שמביע דעה.
כרמל שאמה-הכהן: אני מבקש להקריא את התקנות.
חנה וינשטוק  טירי: "תקנות הגנת הצרכן (גילוי פרט מהותי לגבי יהלומים, אבני חן ופנינים) (תיקון), התשע"ב-2012 בתוקף סמכותי לפי סעיפים 4(א)(3) ו-37 לחוק הגנת הצרכן, התשמ"א-1981, בהתייעצות עם הממונה על הגנת הצרכן והסחר ההוגן ובאישור ועדת הכלכלה של הכנסת, אני מתקין תקנות אלה: תיקון השם 1.
חנה וינשטוק  טירי: בשמן של תקנות הגנת הצרכן (גילוי פרט מהותי לגבי יהלומים, אבני חן ופנינים), התשנ"ה-1995 (להלן – התקנות העיקריות), במקום "ופנינים" יבוא "פנינים ומוצרי זהב".
כרמל שאמה-הכהן: תקנה 1 מאושרת.
חנה וינשטוק  טירי: "תיקון תקנה 1 2.
חנה וינשטוק  טירי: בתקנה 1 לתקנות העיקריות, אחרי הגדרת "פנינה מלאכותית" יבוא: "הוראות" – הוראת התקנים (בדיקת מוצרי זהב), התשכ"ז-1966; " מוצר זהב" – מוצר המכיל 375/1000 לפחות של זהב טהור; "מכון התקנים הישראלי" – כמשמעותו בסעיף 2 לחוק התקנים, התשי"ג-1953; "סימן אימות" – סימן שיש להטביע בהתאם להוראות.
חנה וינשטוק  טירי: " "